
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότητας 

Αγίου Νικολάου - Κουμπέ του Δήμου Ρεθύμης και της κοινότητας 

Ατσιποπούλου (Ν. Ρεθύμνης). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1; Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του ν. δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11 και 29. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6, 7, 8 και 9 όπως τρο¬ 
ποποιήθηκαν με το άρθρο 13 του ν. 1647/1986 «Οργανισμός Κτημα¬ 
τολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την αριθ. 27553/938/1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση γενικού πολεοδο- 
μικού σχεδίου Ρεθύμνου (ν. Ρεθύμνης)» (ΦΕΚ 453/Δ/ 
20.5.1986). 

6. Την αριθ. 49795/2466/1987 απόφαση του Υπουργού Περιβάλ¬ 
λοντος, Χωροταξίας και Δημοσίων’Εργων «Χαρακτηρισμός ως πυκνο- 
δομημένου τμήματος της πολεοδομικής ενότητας «Αγίου Νικολάου - 
Κουμπέ» του δήμου Ρεθύμνης και της κοινότητας Ατσιποπούλου (ν. Ρε¬ 
θύμνης)». 

7. Την αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
β). 

9. Την αριθ. 24/1987 γνωμοδότηση του κοινοτικού συμβουλίου 
Ατσιποπούλου. 

10. Την αριθ, 39/1987 γνωμοδότηση του δημοτικού συμβουλίου 
Ρεθύμνης. 

11. Την αριθ. 3683/7.7.1987 απόφαση του Νομάρχη Ρεθύμνης 
(ΦΕΚ 713/Δ/1987). 

12. Τις αριθ. 4/1987 και 7/1987 γνωμοδοτήσεις του Συμβουλίου 


Χωροταξίας, Οικισμού και Περιβάλλοντος ν. Ρεθύμνης. 

13. Τις αριθ. 643/1987 και 79/1988 γνωμοδοτήσεις του Συμβου¬ 
λίου της Επικράτειας, με πρόταση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας Αγίου Νικολάου - Κουμπέ του δήμου Ρεθύμνης και της κοινότη¬ 
τας Ατσιποπούλου (ν. Ρεθύμνης) ως εξής: 

1. Του τμήματός του που είναι οικισμός προ του έτους 1923 και,έχει 
χαρακτηρισθεί ως πυκνοδομημένο με την αριθ. 49795/2466/ 1987 
απόφαση του Υπουργού Περιβάλλοντος, Χωροταξίας και Δημοσίων 
Έργων σύμφωνα με τις διατάξεις των άρθρων 1 και 2 του ν. δ/τος της 
17.7.1923. 

2. Των λοιπών τμημάτων του που είναι αραιοδομημένα και αδό- 
μητα, καθώς και του πυκνοδομημένου τμήματος του εκτός σχεδίου και 
εκτός ορίων οικισμού προ του έτους 1923, το οποίο έχει χαρακτηρισθεί 
ως πυκνοδομημένο με την προαναφερόμενη Υπουργική απόφαση σύμ¬ 
φωνα με τις διατάξεις του ν. 1337/1983 και 

3. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι εκκλησίας, παιδικής χαράς, πρασίνου - στάθμευσης 
αυτοκινήτων, χώρος πλατείας, μοναστηριού, δημοτικού - νηπιαγω¬ 
γείου, παιδικής χαράς - αναψυχής, όπως φαίνονται στα δύο (2) σχετικά 
χρωματισμένα πρωτότυπα διαγράμματα σε κλίμακα 1:1000 που έχουν 
θεωρηθεί από τον Προϊστάμενο της Διεύθυνσης Πολεοδομικών Εφαρμο¬ 
γών με την αριθ. 18913/1988 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

- Άρθρο 2. 

Εγκρίνεται, ο πολεοδομικός κανονισμός του τμήματος της πολεοδο¬ 
μικής ενότητας Αγίου Νικολάου - Κουμπέ του δήμου Ρεθύμνης και της 
κοινότητας Ατσιποπούλου που το πολεοδομικό σχέδιο εγκρίνεται με την 
παράγρ. 2 του άρθρου 1 και οι όροι και περιορισμοί δόμησης του πυκνο¬ 
δομημένου τμήματος του οικισμού προ του έτους 1923 που επίσης το 
πολεοδομικό σχέδιο εγκρίνεται με το άρθρο 1 παράγραφος 1, ως εξής: 

Άρθρο 3. 

Καθορίζεται Ζώνη Ειδικών Κινήτρων (ΖΕΚ) όπως φαίνεται να περι¬ 
κλείεται με την ένδειξη Ζ.Ε.Κ. στα σχετικά διαγράμματα. 

Άρθρο 4. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχεία ΟΤ επιτρέπεται η χρήση αμιγούς κατοικίας 
όπως προσδιορίζεται με το άρθρο 4 του π. δ/τος 81/1980 (ΦΕΚ 
27/Α). 

2. Στους οικοδομήσιμους χώρους που χαρακτηρίζονται στα δια- 

γράμματα με στοιχεία ΟΤ και την ένδειξη Α επιτρέπεται η χρήση γενι¬ 
κής κατοικίας, όπως προσδιορίζεται με το άρθρο 5 του παραπάνω π. δ/ 
τος. 

3. Στους οικοδομήσιμους χώρους που χαρακτηρίζονται στα ίδια δια¬ 
γράμματα με στοιχείο Κ επιτρέπεται η χρήση πολεοδομικού κέντρου 
όπως προσδιορίζεται με το άρθρο 8 του παραπάνω π. δ/τος. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους 2, 3, 4, 5, 9 μέτρων και μεταβλητού από 4 έως 6 μέ¬ 
τρα, από 2 έως 18 μέτρα και 18 έως 34 μέτρα όπως φαίνεται στα ίδια 
διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς ΙΑ, ΙΙΒ και ΙΙΙΓ 
όπως φαίνονται στα ίδια διαγράμματα ως εξής: 

. Α. Τομέας ΙΑ 

; ,1·../Ελάχιστο πρόσωπο: δέκα (10) μέτρα 
; Ελάχιστο εμβαδόν: τριακόσια (300) μ 2 . 

' 2.*Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) έχουν κατά τη δημοσίευση του παρόντος διατάγματος: 

- ελάχιστο πρόσωπο: οκτώ (8) μέτρα 

- ελάχιστο εμβαδόν: εκατόν είκοσι (120) μ 2 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983, εφόσον έχουν: 

- ελάχιστο πρόσωπο: οκτώ (8) μέτρα. 

- ελάχιστο εμβαδόν: εκατόν είκοσι (120) μ 2 . 

3. Επιπλέον των προϋποθέσεων των προηγούμενων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
μ 2 και ελάχιστη πλευρά πέντε (5) μέτρα. 

4. Μέγιστο /ποσοστό κάλυψης των οικοπέδων: πενήντα τα εκατό 
(50%) της επιφάνειάς τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων επτάμισυ (7,5) μέτρα. 
^Β. Τομέας ΙΙΒ 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) μ . 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) έχουν κατά τη δημοσίευση του παρόντος διατάγματος 

- ελάχιστο πρόσωπο: δέκα (10) μέτρα 

- ελάχιστο εμβαδόν: διακόσια (200) μ 2 

β) προκύπτουν από την οριστική πράξη εφαρμογής της πολεοδομικής 


μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983 εφόσον έχουν: 

- ελάχιστο πρόσωπο: οκτώ (8) μέτρα 

- ελάχιστο εμβαδόν: εκατόν είκοσι (120) μ 2 

3. Επιπλέον των προϋποθέσεων των προηγούμενων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
μ 2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων σαράντα τα εκατό 
(40%) της επιφάνειάς τους. 

5. Συντελεστής δόμησης έξι δέκατα (0,6). 

6. Μέγιστο επιτρεπόμενο ύψος κτιρίων επτάμισυ (7,5) μέτρα. 

Γ. Κατ’ εξαίρεση των προηγούμενων παραγράφων 4 και 5 των ενο¬ 
τήτων Α και Β ορίζεται συντελεστής δόμησης 1 και μέγιστο ποσοστό κά¬ 
λυψης 60% για οικόπεδα εμβαδού μικρότερου των 150 μ 2 , εφόσον η 
συνολική επιφάνεια ορόφων δεν υπερβαίνει τα 120 μ 2 . Η εξαίρεση αυτή 
έχει εφαρμογή μόνο σε οικόπεδα που έχουν προκύψει από κατάτμηση 
μέχρι της 10.3.1982 αφού αφαιρεθεί το εμβαδόν της εισφοράς σε γη 
σύμφωνα με το ν. 1337/1983. 

Δ. Τομέας ΙΙΙΓ (χώρος Ιεράς Μονής Κουμπέ) 

1. Αρτιότητα: επτά (7) στρέμματα 

2. Μέγιστο ποσοστό κάλυψης: τριάντα τα εκατό (30%) της επιφά¬ 
νειας του. 

3. Συντελεστής δόμησης: δύο-δέκατα~(0,2). ■ 

4. Μέγιστο επιτρεπόμενο ύψος των κτιρίων επτάμισυ (7,5) μέτρα. 

Ε. Οι όροι και περιορισμοί δόμησης των χώρου δημοτικού - νηπια¬ 
γωγείου καθορίζονται ως εξής: 

1. Μέγιστο ποσοστό κάλυψης σαράντα τα εκατό (40%) της επιφά¬ 
νειας του χώρου. 

2. Συντελεστής δόμησης: τέσσερα δέκατα (0,4). 

3. Μέγιστο επιτρεπόμενο ύψος του κτιρίου επτάμισυ (7,5) μέτρα. 

Άρθρο 6. 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

